諸允修

諸允修（），字以安，號世所，浙江杭州府仁和县人，明朝政治人物。

生平 
万历二十五年（1597年）丁酉科浙江乡试舉人，二十九年（1601年）辛丑科進士，授襄城知县，筑长堤以捍水患，减县騶以足驿递。又增筑襄城新仓厫，餝学宫，时称循吏。入为工部主事，进员外郎，督理通惠河。进郎中，福王之国，道出潞河、天津，王舟例用双缆，民居妨挽道者，有司议尽撤之。允修谓逞便一时，忍令数十万生民悲露处乎。持不可，乃具小舟百，巨缆千，俾人夫傍两岸挽之，既不失礼于王，而数万室安堵如故，人稱有济变才。四十六年升福建建南道右参政。天启元年（1621年），升四川按察使建昌兵备道。三年二月，三迁为云南右布政使，五年三月升贵州左布政使，十月从云南巡抚闵洪学之请，復任云南左布政使。時奢安之寇延省郊外，民拥门号哭求入，议者虑冠乘之变且叵测，又属人众，安插无所，粮亦不敷，将拒之。允修曰：此吾赤子，奈何以饱贼刃。乃由别门先出精兵于数十里外，设伏卫之，亲坐城楼启门令入，尽安顿藩司两庑及各空署内，又贷黔国公粮以食之，全活數十万。天启七年（1627年），遷官至南京光禄寺卿，崇禎四年（1631年）二月以计典被糾冒滥去職。

家族 
祖諸大章，父諸懋家，以允修貴俱赠光禄寺卿。

参考文献

Y
仁和人
萬曆二十五年丁酉科舉人
明朝襄城县知县
明朝工部主事
明朝工部员外郎
明朝工部郎中
明朝福建布政使司參政
明朝四川按察使
明朝云南布政使
南京光禄寺卿
明朝貴州布政使